  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртилэн тӧроез Александр Бречалов аслаз косэтэныз Сергей Юринэз элькунысь экономикая министре юнматӥз. Выль кивалтӥсь ужоскетаз 2023-тӥ арын 23-тӥ куарусёнэ пыроз. Со сярысь улосвыл тӧролэн но кивалтэтлэн пресс-службазы ивортӥз. 7-тӥ гудырикошконысен Юрин Удмуртиысь эконмикая министрлэсь ужзэ быдэсъясь вал. ВАТСАН Сергей Васильевич Юрин. Вордӥськиз 1981-тӥ арын Алнаш ёросысь Азамат гуртын. 2001-тӥ арын Можгаысь педагогической колледжез «мерлыко педагогика» ӧнеръя йылпумъяз. 2004-тӥ арын — Глазкарысь кун пединститутэз «мерлыко педагогика» ӧнеръя, 2015-тӥ арын — Удмурт кун университетэз «юриспруденция» ӧнеръя, 2023-тӥ арын «менеджмент» ӧнеръя. 2004–2005 аръёсы — Алнаш ёросысь Калыкез уже интыянъя центр; 2004–2005 аръёсы — «Варзи-Ятчи» санаторийлэн путёвкаосты вузанъя ёзэтысьтыз ӧнерчи; 2007–2009 аръёсы — Алнаш черкогуртын ужбергатӥсь Фомин Е.В. дорын вузкарись, компьютерной техникаез бичанъя но тупатонъя ӧнерчи; 2009–2014 аръёсы — Удмурт Элькунысь Тылпулэсь утиськон ёзэслэн Алнашысь тылпу кысонъя 25 номеро частьлэн кивалтӥсезлэн воштӥсез; 2014-2018 аръёсы— «Алнаш» муниципал кылдытэтлэн тӧроез; 2018-2023 — Пичи Пурга ёрослэн тӧроез; 2023-тӥ арын 7-тӥ гудырикошконысен – Удмуртиысь экономикая министрлэсь ужзэ быдэсъясь. Тегъёс: кивалтӥсьёс экономикаяминистерство Удмуртия  